laion/Wikipedia-Exotic huggingface dataset:
২০১৭-১৮ সংযুক্ত আরব আমিরাতে পাকিস্তান ও নিউজিল্যান্ড মহিলা ক্রিকেট দল

সংযুক্ত আরব আমিরাতে নিউজিল্যান্ড জাতীয় মহিলা ক্রিকেট দল ও পাকিস্তান জাতীয় মহিলা ক্রিকেট দল-এর মধ্যে ৩১ অক্টোবর থেকে ১৪ নভেম্বর পর্যন্ত ক্রিকেট সিরিজ প্রতিযোগিতা অনুষ্ঠিত হয়। সফর সূচীর অন্তর্ভুক্ত ছিল তিনটি মহিলাদের একদিনের আন্তর্জাতিক (ডব্লিউওডিআই) এবং চারটি মহিলাদের টুয়েন্টি২০ আন্তর্জাতিক (ডব্লিউটি২০আই) খেলা। প্রতিযোগিতার ডব্লিউওডিআই খেলাগুলো হয় ২০১৭-২০ আইসিসি মহিলা চ্যাম্পিয়নশীপ প্রতিযোগিতার অংশ হিসাবে। এটি প্রথমবারের মতো নিউজিল্যান্ড মহিলা ক্রিকেট দল বাহিরের কোন দেশে পাকিস্তানের বিপরীতে সিরিজ খেলে। সিরিজ শুরুর পূর্বে, সানা মীরকে দায়িত্ব থেকে ছাটাই করে বিসমাহ মারুফকে অধিনায়ক করে পাকিস্তান ওডিআই দল ঘোষণা করে। নিউজিল্যান্ড মহিলা দল ২-১ এ ডব্লিউওডিআই সিরিজে জয় লাভ করে। and the WT20I series 4–0. নিউজিল্যান্ড মহিলা দল টসে জিতে ব্যাটিংয়ের সিদ্ধান্ত নেয়। পয়েন্ট : নিউজিল্যান্ড মহিলা দল ২, পাকিস্তান মহিলা দল ০। পাকিস্তান মহিলা দল টসে জিতে ব্যাটিংয়ের সিদ্ধান্ত নেয়। পয়েন্ট : নিউজিল্যান্ড মহিলা দল ২, পাকিস্তান মহিলা দল ০। নিউজিল্যান্ড মহিলা দল টসে জিতে ব্যাটিংয়ের সিদ্ধান্ত নেয়। মহিলা ওডিআইয়ে নিউজিল্যান্ড মহিলা দলের বিপরীতে পাকিস্তান মহিলা দলের প্রথম বিজয়। পয়েন্ট : পাকিস্তান মহিলা দল ২, নিউজিল্যান্ড মহিলা দল ০। পাকিস্তান মহিলা দল টসে জিতে ফিল্ডিংয়ের সিদ্ধান্ত নেয়। নিউজিল্যান্ড মহিলা দল টসে জিতে ব্যাটিংয়ের সিদ্ধান্ত নেয়। নাতালিয়া পারভেজ ও নাশ্রা সান্ধু (পাকিস্তান) উভয় তার ডব্লিউটি২০আই অভিষেক হয়। নিউজিল্যান্ড মহিলা দল টসে জিতে ব্যাটিংয়ের সিদ্ধান্ত নেয়। পাকিস্তান মহিলা দল টসে জিতে ব্যাটিংয়ের সিদ্ধান্ত নেয়। "ICC Women's Cricket Championship 2017–2021"। Pakistan Cricket Board। সংগ্রহের তারিখ ২৪ সেপ্টেম্বর ২০১৭।  "PCB appoint Mark Coles as Pakistan women's head coach"। ESPN Cricinfo। সংগ্রহের তারিখ ২৫ সেপ্টেম্বর ২০১৭।  "Pakistan, New Zealand gear up for ICC Women's Championship series"। International Cricket Council। সংগ্রহের তারিখ ২৯ অক্টোবর ২০১৭।  "Mir axed as ODI captain, Maroof to lead side"। ESPN Cricinfo। সংগ্রহের তারিখ ৩০ সেপ্টেম্বর ২০১৭।  "Mir, Maroof drive Pakistan to historic win"। International Cricket Council। সংগ্রহের তারিখ ৫ নভেম্বর ২০১৭।  "New Zealand hand out thumping to complete 4–0 whitewash"। ESPN Cricinfo। সংগ্রহের তারিখ ১৪ নভেম্বর ২০১৭।  "Maroof-led Pakistan squad named for New Zealand series"। ESPN Cricinfo। ১০ অক্টোবর ২০১৭। সংগ্রহের তারিখ ৩ অক্টোবর ২০১৭।  "Curtis named in New Zealand squad for UAE tour, Priest unfit"। ESPN Cricinfo। ৩ অক্টোবর ২০১৭। সংগ্রহের তারিখ ৩ অক্টোবর ২০১৭।  ইএসপিএন ক্রিকইনফোতে সিরিজ হোম
অ্যালানুশ তেরিয়ান

অ্যালানুশ তেরিয়ান (আর্মেনীয়: Ալենուշ Տէրեան; ফার্সি: آلنوش طریان; also: آلنوش تریان; ৯ নভেম্বর ১৯২১ - মার্চ ৪, ২০১১), একজন ইরানি-আর্মেনিয়ান জ্যোতির্বিদ এবং পদার্থবিদ ছিলেন এবং তাকে 'আধুনিক ইরানীয় জ্যোতির্বিজ্ঞানের জননী' বলা হয়। তেরিয়ান ইরানের তেহরানে এক আর্মেনিয়ান পরিবারে জন্মগ্রহণ করেছিলেন। তার বাবা আর্টো ছিলেন একজন মঞ্চ পরিচালক, কবি এবং অনুবাদক। তিনি শাহনেমকে ফার্সী থেকে আর্মেনিয়ান ভাষায় অনুবাদ করেছিলেন। তার মা, ভারতু, একজন মঞ্চ অভিনেত্রী এবং পরিচালক ছিলেন। ১৯৪৭ সালে, তেহরান বিশ্ববিদ্যালয়ে থেকে বিজ্ঞানে স্নাতক হন। পরে একই বিশ্ববিদ্যালয়ে পদার্থবিজ্ঞানের গবেষণাগারে কর্মজীবন শুরু করেন এবং সেই বছরেই পরীক্ষাগার পরিচালনার প্রধান হিসাবে নির্বাচিত হন। ফ্রান্সে পড়াশোনার জন্য তিনি বৃত্তির জন্য ডঃ হেসাবী কাছে সই করাতে যান তবে তিনি তা গ্রহণ করেননি, তার মতে যে কোনও মহিলার পক্ষে এর থেকে বেশি পড়াশুনোর দরকার নেই, অবশেষ তিনি তার বাবার আর্থিক সহায়তায় ফ্রান্সে যেতে পারেন, যেখানে ১৯৫৬ সালে তিনি সরবনে বিশ্ববিদ্যালয় থেকে বায়ুমণ্ডল পদার্থবিজ্ঞানে ডক্টরেট ডিগ্রি অর্জন করেন। এর পরে তিনি ইরানে ফিরে আসেন এবং তেহরান বিশ্ববিদ্যালয়ের তাপবিদ্যায়িক বিভাগে সহকারী অধ্যাপক হন। পরবর্তীতে তিনি তৎকালীন পশ্চিম জার্মানিতে সৌর পদার্থবিজ্ঞানে কাজ করেছিলেন, জার্মান সরকার কর্তৃক তেহরান বিশ্ববিদ্যালয়ে যে বৃত্তি প্রদান করা হয়েছিল, তার মাধ্যমে চার মাস সময়কালে তিনি কাজ করেছিলেন। ১৯৬৪ সালে, ডঃ তেরিয়ান ইরানের পদার্থবিজ্ঞানের প্রথম মহিলা অধ্যাপক হন। ১৯৬৬ সালে, অধ্যাপক তেরিয়ান তেহরান বিশ্ববিদ্যালয়ের জিওফিজিক্স কমিটির সদস্য হন। ১৯৬৯ সালে তিনি এই বিশ্ববিদ্যালয়ে সৌর পদার্থবিজ্ঞানের অধ্যয়নের প্রধান নির্বাচিত হন এবং সৌর পর্যবেক্ষণে অন্যতম প্রতিষ্ঠাতা হিসাবে কাজ শুরু করেন। অধ্যাপক টেরিয়ান ১৯৭৯ সালে অবসর গ্রহণ করেছিলেন। মৃত্যুর সময় তিনি তেহরানে থাকতেন। অধ্যাপক তেরিয়ান তেহরানে নবম জন্মবার্ষিকী অনুষ্ঠানে বেশ কয়েকটি ইরানি সংসদ সদস্য এবং শতাধিক ইরানি আর্মেনীয় উপস্থিত ছিলেন। ২০১১ সালের ৪ মার্চ, অধ্যাপক তেরিয়ান ৯০ বছর বয়সে মারা যান। "پیکر 'مادر نجوم ایران' تشییع شد"। BBC Persian। সংগ্রহের তারিখ ২০১৩-০৪-০৯।  Interview with Alenoush Terian, Farsnews Wire Service ওয়েব্যাক মেশিনে আর্কাইভকৃত ২৩ অক্টোবর ২০১৭ তারিখে. "An interview with Alenoush Terian"। www.farheekhtegan.ir (ফার্সি ভাষায়)। ২০১২-০৮-০১ তারিখে মূল থেকে আর্কাইভ করা।  Janet D. Lazarian (২০০৩)। Encyclopedia of Iranian Armenians। Tehran: Hirmand Publisher। পৃষ্ঠা 426। আইএসবিএন 964-6974-50-3।  Janet D. Lazarian (২০০৩)। Encyclopedia of Iranian Armenians। Tehran: Hirmand Publisher। পৃষ্ঠা 427। আইএসবিএন 964-6974-50-3।  Alenoush Terian's Page in the Persian Wikipedia. The Mother of the Iranian Astronomy honoured ওয়েব্যাক মেশিনে আর্কাইভকৃত ১৩ নভেম্বর ২০১০ তারিখে. Iran’s First Female Astronomer Alenoush Terian Passes Away ওয়েব্যাক মেশিনে আর্কাইভকৃত ১১ মার্চ ২০১১ তারিখে, The Armenian Weekly (March 5, 2011)
নাজমুল হুদা বাচ্চু

নাজমুল হুদা বাচ্চু (১১ জুলাই ১৯৩৮ — ২৮ জুলাই ২০১৭) একজন বাংলাদেশি চলচ্চিত্র ও টেলিভিশন অভিনেতা ছিলেন। নাজমুল হুদা বাচ্চু ১৯৩৮ সালের ১১ জুলাই মাগুরা জেলায় জন্মগ্রহণ করেন। তিনি ১৯৫৮ সালে ঢাকা বিশ্ববিদ্যালয় থেকে রাষ্ট্রবিজ্ঞানে স্নাতক হন। ছাত্রাবস্থায় তিনি বেতারে গান গেয়েছিলেন। তিনি লালন ফকির'এর নাটক এ সঙ্গীত পরিচালক হিসেবে কাজ করেছিলেন। ১৯৬১ সালে তিনি হারানো দিন চলচ্চিত্রে "অভিমান করোনা" গানে প্লেব্যাক করেন। এছাড়া তিনি চান্দা, জোয়ার এলো, ফির মিলেঙ্গে হাম তুম, কার পাপে সহ আরো অনেক চলচ্চিত্রে প্লেব্যাক করেছিলেন। চাচা ভাতিজা টিভি নাটকের মাধ্যমে তার ছোট পর্দায় অভিষেক ঘটে। তিনি আঁকাবাঁকা চলচ্চিত্রের মাধ্যমে বড় পর্দায় অভিনেতা হিসেবে অভিষেক ঘটে তার। এছাড়া তিনি সূর্য দীঘল বাড়ী, দরিয়া পাড়ের দৌলতী, সারেং বৌ, চন্দ্রগ্রহণ, ‘ডাক্তার বাড়ী’, ‘বিদ্রোহী পদ্মা’, শ্রাবণ মেঘের দিন, শঙ্খনীল কারাগার, , রানওয়ে, অজ্ঞাতনামা র মত চলচ্চিত্রে অভিনয় করেছিলেন। তার অভিনীত সর্বশেষ চলচ্চিত্র অজ্ঞাতনামা। এছাড়া, ম্যাগাজিন অনুষ্ঠান ইত্যাদির বিভিন্ন নাট্যাংশে দেখা যেত তাকে। নাজমুল হুদা বাচ্চু ৭৮ বছর বয়সে ২০১৭ সালের ২৮ জুন ঢাকার স্কয়ার হাসপাতালে মৃত্যুবরণ করেন। "Inu mourns death of Sudhin Das, Nazmul Huda Bacchu"। Bangladesh Sangbad Sangstha। জুন ২৯, ২০১৭। জুন ২৮, ২০১৭ তারিখে মূল থেকে আর্কাইভ করা। সংগ্রহের তারিখ জুন ২৯, ২০১৭।  "Veteran actor Nazmul Huda Bachchu passes away"। The Daily Star। ২৯ সেপ্টেম্বর ২০১৭। সংগ্রহের তারিখ ৬ সেপ্টেম্বর ২০১৯।  "চলে গেলেন প্রবীণ অভিনেতা নাজমুল হুদা বাচ্চু"। প্রথম আলো। ২৮ জুন ২০১৭। সংগ্রহের তারিখ ৩০ জুন ২০১৭।  "অভিনেতা নাজমুল হুদা বাচ্চু আর নেই"। যুগান্তর। ২৯ সেপ্টেম্বর ২০১৭। ৬ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৬ সেপ্টেম্বর ২০১৯।  "অভিনেতা নাজমুল হুদা বাচ্চু আর নেই"। বিডিনিউজ২৪.কম। ২৮ জুন ২০১৭। ৬ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৬ সেপ্টেম্বর ২০১৯।  "চলে গেলেন নাজমুল হুদা বাচ্চু"। বাংলানিউজ২৪.কম। ২৮ জুন ২০১৭। ৬ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৬ সেপ্টেম্বর ২০১৯।  ইন্টারনেট মুভি ডেটাবেজে নাজমুল হুদা বাচ্চু (ইংরেজি)
হ্যারি ডোনান

হেনরি হ্যারি ডোনান (ইংরেজি: Harry Donnan; জন্ম: ১২ নভেম্বর, ১৮৬৪ - মৃত্যু: ১৩ আগস্ট, ১৯৫৬) নিউ সাউথ ওয়েলসের লিভারপুল এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৯২ থেকে ১৮৯৬ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন হেনরি ডোনান নামে পরিচিত হ্যারি ডোনান। ১৮৮৭-৮৮ মৌসুম থেকে ১৯০০-০১ মৌসুম পর্যন্ত হ্যারি ডোনানের প্রথম-শ্রেণীর খেলোয়াড়ী জীবন চলমান ছিল। শেফিল্ড শিল্ডের ইতিহাসের প্রথম সেঞ্চুরি করার গৌরব অর্জন করেন। ১৮৯২-৯৩ মৌসুমে শিল্ডের প্রথম খেলায় সাউথ অস্ট্রেলিয়ার বিপক্ষে নিউ সাউথ ওয়েলসের সদস্যরূপে ১২০ রান করেন। ব্যাটিংয়ে শক্তি প্রয়োগ না ঘটিয়ে সঠিক সময়ে আঘাত করতেন। শুরুতে বোলার হিসেবে প্রথম-শ্রেণীর ক্রিকেটে খেলতে নামেন। তবে, অস্ট্রেলিয়া একাদশের বিপক্ষে ৮৭ রানের অপরাজিত ইনিংস তাকে ব্যাটসম্যান হিসেবে পরিচিতি এনে দেয়। সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন হ্যারি ডোনান। ১ জানুয়ারি, ১৮৯২ তারিখে মেলবোর্নে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১০ আগস্ট, ১৮৯৬ তারিখে ওভালে একই দলের বিপক্ষে সর্বশেষ টেস্টে অংশ নেন তিনি। টেস্ট ক্রিকেট খেলার জন্যে তাকে জানুয়ারি, ১৮৯২ সাল পর্যন্ত অপেক্ষার প্রহর গুণতে হয়েছিল। কিন্তু ঐ খেলায় তিনি সফলতা পাননি। এরপর, অ্যাডিলেড টেস্টে শেষ মুহূর্তে অংশ নিয়ে আবারও একই ফলাফল করেন। ১৮৯৫-৯৬ মৌসুমে দূর্দান্ত খেলার স্বীকৃতিস্বরূপ ১৮৯৬ সালে ইংল্যান্ড গমনে স্বয়ংক্রিয়ভাবে মনোনীত হন। সেখানে সিরিজের সবগুলো খেলাতেই অংশ নিয়েছিলেন। এবারও সফলতার সন্ধান পাননি। ওল্ড ট্রাফোর্ডে ব্যক্তিগত সর্বোচ্চ ১৫ রান তুলতে পেরেছিলেন। তবে, প্রস্তুতিমূলক খেলায় ডার্বিশায়ারের বিপক্ষে ব্যক্তিগত সর্বোচ্চ ১৬৭ করেছিলেন। এ কাউন্টিতেই তার পরিবারের পূর্ব-পুরুষদের জন্মস্থান ছিল। ক্রিকেট খেলা থেকে অবসর গ্রহণের পর কলোনিয়াল সুগার রিফাইনিং কোম্পানিতে ৪২ বছর কাজ করেছেন। ১৯২৩ সালে এ চাকুরি থেকে অবসর নেন। ঐ প্রতিষ্ঠানটি আরও ৩৩ বছর তার অবসরকালীন ভাতা প্রদান করেছিল। ১৩ আগস্ট, ১৯৫৬ তারিখে ৯১ বছর বয়সে নিউ সাউথ ওয়েলসের বেক্সলি এলাকায় হ্যারি ডোনানের দেহাবসান ঘটে। অস্ট্রেলিয়ার অন্যতম বয়োজ্যেষ্ঠ জীবিত টেস্ট ক্রিকেটারের সম্মাননা লাভ করেন। ৯২তম জন্মদিন উদযাপনের মাত্র তিন মাস পূর্বে সিডনির কাছাকাছি এলাকায় তার মৃত্যু হয়েছিল। অস্ট্রেলিয়ার অন্যতম ক্রিকেটপ্রিয় পরিবারের সাথে সম্পর্ক ছিল তার। এসই গ্রিগরি সম্পর্কে স্বীয় স্ত্রীর ভ্রাতা হন। "South Australia v New South Wales 1892-93"। CricketArchive। সংগ্রহের তারিখ ২০ এপ্রিল ২০১৫।  শেফিল্ড শিল্ড জ্যাক বারেট জন ম্যাককোন ভিক্টোরিয়া ক্রিকেট দল বর্ষীয়ান ক্রিকেটারদের তালিকা অস্ট্রেলীয় টেস্ট ক্রিকেটারদের তালিকা আন্তর্জাতিক ক্রিকেটে অংশগ্রহণকারী পরিবারের তালিকা ইএসপিএনক্রিকইনফোতে হ্যারি ডোনান (ইংরেজি) ক্রিকেটআর্কাইভে হ্যারি ডোনান (সদস্যতা প্রয়োজনীয়) (ইংরেজি)
আফ্রিকার অর্থনীতি

আফ্রিকার অর্থনীতি বলতে আফ্রিকা মহাদেশের জনগণের বাণিজ্য, শিল্প ও সম্পদকে বোঝায়। বর্তমানে আফ্রিকাতে ৫৪টি ভিন্ন রাষ্ট্রে প্রায় ৮৯ কোটি লোক বাস করছে। আফ্রিকা বিশ্বের দরিদ্রতম মহাদেশ। যদিও মহাদেশটির অংশবিশেষ বিগত বছরগুলিতে উল্লেখযোগ্য প্রবৃদ্ধি অর্জন করতে সক্ষম হয়েছে, এখানকার ২৫টি দেশ জাতিসংঘের মানব উন্নয়ন রিপোর্টে ১৭৫টি দেশের মধ্যে সর্বনিম্ন স্থানে অবস্থান করছে। এর কারণ মূলত ঐতিহাসিক অস্থিরতাজনিত। আফ্রিকার বি-উপনিবেশিকরণের পর মহাদেশটিতে ভারসাম্যহীনতার সৃষ্টি হয় এবং ঠান্ডা যুদ্ধের সময় তা আরও খারাপের দিকে মোড় নেয়। রাজনৈতিক অঙ্গণে ব্যাপক দুর্নীতি এবং স্বজনপ্রীতি আফ্রিকার অর্থনীতির দৈন্যতায় ইন্ধন জুগিয়েছে। এশিয়া এবং লাতিন আমেরিকার দেশগুলির তুলনায় আফ্রিকা আন্তর্জাতিক বাণিজ্য, বিনিয়োগ, মাথাপিছু আয় এবং অন্য সমস্ত অর্থনৈতিক প্রবৃদ্ধিমূলক সূচকে হয় থেমে আছে নয় পিছিয়ে পড়েছে। দরিদ্রতার কারণে আয়ু কমে গেছে, সহিংসতা ও অস্থিরতা বেড়ে গেছে এবং এই দোষ্টচক্রে পড়ে অর্থনীতি আরও পিছিয়ে পড়ছে। বিগত বছরগুলিতে বিচ্ছিন্নভাবে আফ্রিকান দেশগুলির উন্নতির বহু উদ্যোগ নেওয়া হলেও সেগুলি ব্যর্থ হয়েছে। তবে সাম্প্রতিক তথ্য থেকে দেখা যায়, মহাদেশের অংশবিশেষ, বিশেষ করে সাহারা-নিম্ন আফ্রিকা, বাকী বিশ্বের সাথে তাল মিলিয়ে প্রবৃদ্ধি অর্জন শুরু করেছে। আফ্রিকার সবচেয়ে দ্রুত প্রবৃদ্ধিশীল অর্থনীতিগুলির প্রবৃদ্ধির হার বিশ্ব গড়ের চেয়ে উল্লেখযোগ্য পরিমাণে বেশি। ২০০৭ সালে সবচেয়ে দ্রুত প্রবৃদ্ধিশীল অর্থনীতিগুলির মধ্যে আছে মোরিতানিয়া (১৯.৮%), অ্যাঙ্গোলা (১৭.৬%), মোজাম্বিক (৯.৬%) এবং মালাউই (৭.৮%)। Industry and Enterprise: an International Survey of Modernization and Development, ISR Publications, 2nd edition, 2003, Chapter 12: "Industry and Enterprise Development In Africa". আইএসবিএন ৯৭৮-০-৯০৬৩২১-২৭-০. Google Books abridged version: [১] 'Fast economic growth' in Africa African economy 'to expand 6.2%' African growth 'steady but frail'
বার্টি ক্লার্ক

ড. কার্লোস বার্টাম বার্টি ক্লার্ক, ওবিই (ইংরেজি: Bertie Clarke; জন্ম: ৭ এপ্রিল, ১৯১৮ - মৃত্যু: ১৪ অক্টোবর, ১৯৯৩) বার্বাডোসের লেকস ফলি এলাকায় জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৩৯ সালে সংক্ষিপ্ত সময়ের জন্যে ওয়েস্ট ইন্ডিজ দলের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস এবং ইংরেজ কাউন্টি ক্রিকেটে এসেক্স ও নর্দাম্পটনশায়ার দলের প্রতিনিধিত্ব করেন। দলে তিনি মূলতঃ লেগ ব্রেক গুগলি বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করেছেন বার্টি ক্লার্ক। ১৯৩৭ সাল থেকে ১৯৬০ সাল পর্যন্ত বার্টি ক্লার্কের প্রথম-শ্রেণীর খেলোয়াড়ী জীবন চলমান ছিল। ইংল্যান্ড সফরকালে তিনি গাইজ হাসপাতালে চিকিৎসাশাস্ত্রে অধ্যয়নের সিদ্ধান্ত নেন। লন্ডনের পিমলিকোতে জিপি হন। যুদ্ধকালীন ব্রিটিশ এম্পায়ার একাদশের পক্ষে নিয়মিতভাবে খেলেন। যুদ্ধকালীন সেনাবাহিনীতে অবস্থান করে তিনদিনব্যাপী ক্রিকেট খেলায় অংশগ্রহণ করা বেশ দুরূহ বিষয় ছিল। এ সময়ে ব্রিটিশ সাম্রাজ্য একাদশের পক্ষে খেলে শীর্ষস্থানীয় বোলারের মর্যাদা লাভ করেছিলেন তিনি। এ পর্যায়ে দেশের বিভিন্ন স্থানে একদিনের খেলায় যুক্ত ছিলেন। ১৯৪১ সালে ১১.৪৮ গড়ে ৯৮ উইকেট পেয়েছিলেন। ১৯৪২ সালে আরও অধিক সফলতার স্বাক্ষর রাখেন। ১০.১৭ গড়ে ১২৯ উইকেট পান তিনি। দ্বিতীয় বিশ্বযুদ্ধের পর যুদ্ধের পর খেলায় অংশ নিলেও নিয়মিতভাবে খেলতেন না। ১৯৪৬ ও ১৯৪৭ সালে নর্দাম্পটনশায়ারের পক্ষে ৪৯ খেলায় অংশ নিয়েছিলেন। তবে, ফ্রেডি ব্রাউনের আবির্ভাবে স্থানচ্যূত হন। এরপর ১৯৫৯ ও ১৯৬০ এসেক্সের পক্ষে ১৮ খেলায় অংশ নেন। প্রথম-শ্রেণীর ক্রিকেটে ২৬.৩৭ গড়ে ৩৩৩টি উইকেট পেয়েছিলেন। চমৎকার লেগ স্পিনার ছিলেন। এক সময়ে কুইন দলের পক্ষে অতিথি খেলোয়াড় হিসেবে অংশ নেন। সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন বার্টি ক্লার্ক। ২৪ জুন, ১৯৩৯ তারিখে লর্ডসে স্বাগতিক ইংল্যান্ডের বিপক্ষে টেস্ট ক্রিকেটে অভিষেক ঘটে তার। ১৯ আগস্ট, ১৯৩৯ তারিখে ওভালে একই দলের বিপক্ষে সর্বশেষ টেস্টে অংশ নেন তিনি। ১৯৩৯ সালে ওয়েস্ট ইন্ডিজ দলের সদস্যরূপে ইংল্যান্ড গমন করেন। এ সফরেই অংশগ্রহণকৃত তিন টেস্ট খেলেছিলেন। সফরে অপ্রত্যাশিতভাবে বেশ ভালো খেলেন। দ্রুতগতিসম্পন্ন লেগ ব্রেকে ৮৭ উইকেট পান। তবে, তিন টেস্টে তিনি মাত্র ছয়টি উইকেট পেয়েছিলেন। ক্রিকেট খেলা থেকে অবসর গ্রহণের পর বিবিসিতে কাজ করেন। ক্যারিবিয়ান সার্ভিসের শুরুরদিকে ধারাভাষ্যকারের ভূমিকায় অবতীর্ণ হয়েছিলেন। কাউন্টি ক্রিকেটে অংশগ্রহণকালীন সময়েও বিবিসি সানডে খেলায় অংশগ্রহণের উদ্দেশ্যে রেলগাড়ীর দিকে ছুটে চলতেন। ৭০ বছর বয়স পর্যন্ত দলটির পক্ষে খেলেন। আনুমানিক তিন হাজার উইকেট লাভ করেছিলেন। এমনকি নিজস্ব শেষ মৌসুমেও প্রথম একাদশ বোলিং কাপ জয় করেছিলেন। লন্ডনে ওয়েস্ট ইন্ডিয়ান সম্প্রদায়ের সাথে কাজ করার স্বীকৃতিস্বরূপ ১৯৮৩ সালে ওবিই পদবীতে ভূষিত হন। ১৪ অক্টোবর, ১৯৯৩ তারিখে ৭৫ বছর বয়সে ইংল্যান্ডের পুটনি এলাকায় বার্টি ক্লার্কের দেহাবসান ঘটে। Whitaker, Haddon ed. (1942) Wisden Cricketers' Almanack, Seventy-Eighth Edition, p. 142 Whitaker, Haddon ed. (1943) Wisden Cricketers' Almanack, Seventy-Ninth Edition. p. 156 উইকিমিডিয়া কমন্সে বার্টি ক্লার্ক সংক্রান্ত মিডিয়া রয়েছে। ইএসপিএনক্রিকইনফোতে বার্টি ক্লার্ক (ইংরেজি) ক্রিকেটআর্কাইভে বার্টি ক্লার্ক (সদস্যতা প্রয়োজনীয়) (ইংরেজি)
মফিজ আলী চৌধুরী

ড. মফিজ আলী চৌধুরী (৫ নভেম্বর ১৯১৯-৩০ মে ১৯৯৯) একজন বাংলাদেশী রাজনীতিবিদ। তিনি ১৯৭০ সালের নির্বাচনে বগুড়া-১ আসন থেকে আওয়ামী লীগের প্রার্থী হিসেবে পাকিস্তান জাতীয় পরিষদের সদস্য নির্বাচিত হন। ১৯৭২ সালে বঙ্গবন্ধুর মন্ত্রিসভার সদস্য ছিলেন তিনি। ১৯৭৩ সালে প্রথম জাতীয় সংসদ নির্বাচনে তিনি বগুড়া-১ আসন থেকে সংসদ সদস্য নির্বাচিত হন। মফিজ আলী চৌধুরী ১৯১৯ সালে ব্রিটিশ ভারতের পূর্ব বাংলার (বর্তমান বাংলাদেশ) জয়পুরহাটের মঙ্গলবাড়ি গ্রামে জন্মগ্রহণ করেন। তার পিতা আলী মোহাম্মদ চৌধুরী। তিনি (মফিজ চৌধুরী) কলকাতা প্রেসিডেন্সী কলেজ থেকে বিএসসি এবং ঢাকা বিশ্ববিদ্যালয় থেকে ১৯৩৭ সালে এমএসসি ডিগ্রি লাভ করেন। তিনি যুক্তরাষ্ট্র থেকে ফলিত রসায়ন শাস্ত্রে পিএইচ.ডি ডিগ্রি লাভ করেন ১৯৪৯ সালে। লন্ডনের রয়েল অ্যাকাডেমি অব কেমিস্ট্রির সদস্য ছিলেন তিনি। মফিজ আলী চৌধুরী কলকাতা প্রেসিডেন্সী কলেজে থাকা অবস্থায় রাজনীতির সঙ্গে সম্পৃক্ত হন। তখন নিখিল বঙ্গ মুসলিম ছাত্র সমিতির কমিটির সদস্য ছিলেন। তিনি সুভাষচন্দ্র বসুর হলওয়েল মনুমেন্ট অপসারণ আন্দোলনে সক্রিয় অংশগ্রহণ কারী। তিনি আওয়ামী লীগে যোগ দেন ১৯৬৩ সালে। ছয় দফা আন্দোলন এবং ঊনসত্তরের গণঅভ্যুত্থানে অংশগ্রহণ নেন। তিনি বগুড়া-১ আসন থেকে ১৯৭০ সালের নির্বাচনে আওয়ামী লীগের প্রার্থী হিসেবে পাকিস্তান জাতীয় পরিষদের সদস্য নির্বাচিত হন। ১৯৭২ সালে শেখ মুজিবের দ্বিতীয় মন্ত্রিসভার একজন সদস্য ছিলেন। ১৯৭৩ সালে প্রথম জাতীয় সংসদ নির্বাচনে তিনি বগুড়া-১ আসন থেকে সংসদ সদস্য নির্বাচিত হন। একই বছর তিনি শেখ মুজিবুর রহমানের তৃতীয় মন্ত্রীসভার প্রাকৃতিক সম্পদ, বৈজ্ঞানিক ও কারিগরি গবেষণা এবং আণবিক শক্তি দফতরের মন্ত্রীর দায়িত্ব লাভ করেন। তিনি ১৯৭৫ সালে জাতিসংঘের সাধারণ পরিষদের অধিবেশনে বাংলাদেশের প্রতিনিধিদলের উপনেতার দায়িত্ব পালন করেন। মফিজ আলী চৌধুরী ১৯৭১ সালের সকল আন্দোলনে বগুড়ায় নেতৃত্ব দেন।তিনি সেপ্টেম্বর ১৯৭১ সালে বিচারপতি আবু সাঈদ চৌধুরীর নেতৃত্বে জাতিসংঘে বাংলাদেশের প্রতিনিধিদলের সদস্য ছিলেন। মফিজ আলী চৌধুরী ১৯৬০ এর দশকে স্বদেশ পত্রিকাটি সম্পাদক ও প্রকাশক ছিলেন। লেখক হিসেবেও মফিজ চৌধুরী সুপরিচিত ছিল। তিনি অনেক ভাষার বেশ কয়েকটি গ্রন্থও বাংলায় অনুবাদ করেন। মফিজ আলী চৌধুরী ৩০ মে ১৯৯৪ সালে মৃত্যুবরণ করেন। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  Bhuiyan, Md Abdul Wadud (১৯৮২)। Emergence of Bangladesh and role of Awami League (ইংরেজি ভাষায়)। Vikas। পৃষ্ঠা 193। আইএসবিএন 9780706917734।  News Review on South Asia and Indian Ocean (ইংরেজি ভাষায়)। Institute for Defence Studies & Analyses.। ১৯৭২। পৃষ্ঠা 133।  মোঃ আলী আকবর (২০১২)। "চৌধুরী, মফিজ আলী"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
শোল্লা জমিদার বাড়ি

শোল্লা জমিদার বাড়ি বাংলাদেশ এর চাঁদপুর জেলার ফরিদগঞ্জ উপজেলার শোল্লা গ্রামে অবস্থিত এক ঐতিহাসিক জমিদার বাড়ি। স্থানীয়ভাবে এটি বর্তমানে চৌধুরী বাড়ি নামে পরিচিত। আনুমানিক ১২৮১ কিংবা ১২৯৭ বঙ্গাব্দের মধ্যে এই জমিদার বাড়িটি প্রতিষ্ঠিত হয়। তবে কার দ্বারা এই জমিদার বাড়িটি প্রতিষ্ঠিত হয় তার কোনো সঠিক তথ্য পাওয়া যায়নি। তবে এই জমিদার বংশের কয়েকজন জমিদারের নাম পাওয়া যায়। তারা হলেন জমিদার আব্দুল ছমেদ চৌধুরী, নোয়াব আলী চৌধুরী, ইউছুফ আলী চৌধুরী, মোহাম্মদ আবদুল গফুর চৌধুরী ও মোহাম্মদ হানিফ চৌধুরী। মূলত তাদের নাম পাওয়া যায় তাদেরই দান করা জায়গায় প্রতিষ্ঠিত শোল্লা স্কুল অ্যান্ড কলেজ এর ওয়েবসাইট থেকে। এই স্কুলটি প্রতিষ্ঠার জন্য তারা ভারত ব্রিটিশ সরকারকে প্রায় ৪৭ শতাংশ জমি দান করেন। বর্তমানে এই জমিদার বংশধররা কেউই এখানে বসবাস করেন না। তারা সকলেই শহরে এবং বিদেশে বসবাস করতেছেন। "শোল্লা চৌধুরী বাড়ি"। চাঁদপুর জেলা তথ্য বাতায়ন। ২২ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২২ সেপ্টেম্বর ২০১৯।  "চাঁদপুরে একদিনে ঘুরে আসুন ছয় জমিদার বাড়ি"। Tourplacebd.com (ইংরেজি ভাষায়)। ২০১৯-০৭-২৬। ২০১৯-০৯-২২ তারিখে মূল থেকে আর্কাইভ করা। সংগ্রহের তারিখ ২০১৯-০৯-২২।  উইকিমিডিয়া কমন্সে শোল্লা জমিদার বাড়ি সংক্রান্ত মিডিয়া রয়েছে।
জাতীয় পতাকা দিবস

২ মার্চ বাংলাদেশের জাতীয় পতাকা দিবস। একাত্তরের এই দিনে ঢাকা বিশ্ববিদ্যালয়ের কলা ভবনে প্রথম জাতীয় পতাকা তোলা হয়েছিল। সবুজ জমিনের ওপর লাল বৃত্তের মাঝখানে সোনালি মানচিত্র খচিত পতাকা। ওইদিন পতাকা উত্তোলন করেছিলেন ডাকসুর সহসভাপতি আ স ম আবদুর রব। পাকিস্তানি শাসকগোষ্ঠীর শোষণ, অন্যায়, অত্যাচার, অবিচারের বিরুদ্ধে তৎকালীন ডাকসু নেতাদের উদ্যোগে ২ মার্চ সাড়া দিয়েছিল আমজনতা। প্রকৃতপক্ষে সেদিনের পতাকা উত্তোলনের মধ্য দিয়েই বাঙালি ছাত্র-জনতা স্বাধীনতা সংগ্রামের অগ্নিমন্ত্রে উজ্জীবিত হয় এবং স্বাধীনতা অর্জনের পথে যাত্রা শুরু করে। পতাকা উত্তোলনই জানান দেয় স্বাধীন বাংলাদেশের বিকল্প নেই। দীর্ঘ ৯ মাসের বহু ত্যাগ, রক্তের বিনিময়ে স্বাধীন সার্বভৌম বাংলাদেশের অভ্যুদয় ঘটে। স্বাধীনতা সংগ্রামের ৯ মাস এই পতাকাই বিবেচিত হয় আমাদের জাতীয় পতাকা হিসেবে। ২ মার্চ পাকিস্তানের জাতীয় পরিষদের অধিবেশন স্থগিত ঘোষিত হওয়ায় সকাল থেকেই দলমত নির্বিশেষে সর্বস্তরের মানুষ ঢাকার রাজপথে অবস্থান নেয়, ঢাকা পরিণত হয় মিছিলের নগরীতে। পাকিস্তানি শাসকগোষ্ঠীর জুলুম, নিগ্রহ, শোষণ আর নিপীড়নের বিরুদ্ধে তৎকালীন ডাকসু নেতাদের উদ্যোগের নানা শ্রেণী-পেশার মানুষ জড়ো হতে থাকেন ঢাকা বিশ্ববিদ্যালয় এলাকায়। অকুতোভয় ছাত্রসমাজ ও জনতা পাকিস্তানের রক্তচক্ষু উপেক্ষা করে জানিয়ে দেয় বাঙালিরা মাথা নত করবে না। বাংলাদেশের মানচিত্রখচিত ওই পতাকা সর্বপ্রথম উত্তোলন করেছিলেন ছাত্রলীগের তৎকালীন নেতা আ স ম আব্দুর রব। তখন ছাত্র সমাবেশের নেতৃত্বে ছিলেন নূরে আলম সিদ্দিকী, আব্দুল কুদ্দুস মাখন, শাহজাহান সিরাজ, আ স ম আব্দুর রব প্রমুখ। বঙ্গবন্ধু শেখ মুজিবুর রহমান সর্বপ্রথম নিজ হাতে জাতীয় পতাকা উত্তোলন করেন ২৩ মার্চ ১৯৭১ সালে ধানমন্ডিতে তার নিজ বাসভবনে। এছাড়া একাত্তরের এই দিনেই বঙ্গবন্ধু শেখ মুজিবুর রহমান প্রথম অসহযোগ আন্দোলনের ঘোষণা দিয়েছিলেন। রেসকোর্স ময়দানে ৭ মার্চের ঐতিহাসিক জনসভার ঘোষণাও দেয়া হয় এই দিনে। লাল রঙের ভরাট বৃত্তটি রক্তক্ষয়ী সংগ্রামের মাধ্যমে ছিনিয়ে আনা স্বাধীনতার নতুন সূর্যের প্রতীক। ১৯৭১ সালের ১৮ এপ্রিল কলকাতাস্থ পাকিস্তানের ডেপুটি হাই কমিশনের প্রধান এম হোসেন আলী জাতীয় পতাকা উত্তোলন করেন। এটিই বিদেশের মাটিতে বাংলাদেশের প্রথম জাতীয় পতাকা উত্তোলন। মুক্তিযুদ্ধের সময় ১৭ এপ্রিল মেহেরপুরে বর্তমান মুজিব নগরের আম্রকাননে জাতীয় পতাকা উত্তোলনের সাথে সাথে সর্বপ্রথম জাতীয় সঙ্গীত গাওয়া হয়। "ঐতিহাসিক পতাকা উত্তোলন দিবস | বাংলাদেশ প্রতিদিন"। Bangladesh Pratidin (ইংরেজি ভাষায়)। সংগ্রহের তারিখ ২০১৯-০৯-০৬।  "আজ ঐতিহাসিক পতাকা উত্তোলন দিবস | banglatribune.com"। বাংলা ট্রিবিউন। ২০১৯-০৯-০২ তারিখে মূল থেকে আর্কাইভ করা। সংগ্রহের তারিখ ২০১৯-০৯-০৬।  line feed character in |শিরোনাম= at position 19 (সাহায্য)
হরিপ্রসাদ চৌরাসিয়া

পণ্ডিত হরিপ্রসাদ চৌরসিয়া (জন্ম: জুলাই ১, ১৯৩৮) একজন বিখ্যাত ভারতীয় বাঁশী বাদক। হরিপ্রসাদ চৌরসিয়ার জন্ম ভারতের উত্তরপ্রদেশ রাজ্যের এলাহাবাদে। চার বছর বয়সে তার মা মারা যান। তার বাবা একজন কুস্তিগির ছিলেন। তার বাবা চাইতেন তিনিও কুস্তিগির হন। এ কারণে তাকে বাবার কাছ থেকে লুকিয়ে বাঁশি শিখতে হয়। তিনি ১৫ বছর বয়স থেকে তার প্রতিবেশী পণ্ডিত রাজারামের কাছ থেকে কণ্ঠশিল্পে দীক্ষা নেয়া শুরু করেন। পরে তিনি বারাণসীর পণ্ডিত ভোলানাথ প্রসন্নের কাছে বাঁশি শেখা শুরু করেন। এরও অনেক পরে তিনি আকাশবাণীতে কাজ করা শুরু করলে অন্নপূর্ণা দেবীর (আলাউদ্দিন খাঁর মেয়ে) নির্দেশনা লাভ করেন। "Hariprasad Chaurasia performs in Hyderabad"। The Times Of India। ২৬ সেপ্টেম্বর ২০০৯। ৪ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ৫ এপ্রিল ২০১৪।  "সংরক্ষণাগারভুক্ত অনুলিপি"। ২৬ জুন ২০১৪ তারিখে মূল থেকে আর্কাইভ করা। সংগ্রহের তারিখ ৫ এপ্রিল ২০১৪।  Official website Interview with Choodie Shivaram Hariprasad Chaurasia by Mohan Nadkarni Interview with The Scholars' Avenue, IIT Kharagpur Interview with Know Your Star[স্থায়ীভাবে অকার্যকর সংযোগ]
পান্নালাল ঘোষ

পান্নালাল ঘোষ (২৪ জুলাই ১৯১১ - ২০ এপ্রিল ১৯৬০), (অমলজ্যোতি ঘোষ নামেও পরিচিত), একজন ভারতীয় বাঙালী বাঁশী বাদক ও সুরকার। তিনি ওস্তাদ আলাউদ্দিন খাঁর শিষ্য ছিলেন এবং ভারতীয় শাস্ত্রীয় সংগীতে বাঁশিকে একটি অংশ হিসাবে প্রতিষ্ঠিত করার জন্য তাঁকে কৃতিত্ব দেওয়া হয়। ভারতীয় ফিল্মের খ্যাতনামা নেপথ্যগায়িকা সুপ্রভা ঘোষ তাঁর স্ত্রী। পান্নালাল ঘোষ বাংলাদেশের বরিশালে ২৪ জুলাই ১৯১১ সালে জন্মগ্রহণ করেন। তাঁর ডাকনাম অমলজ্যোতি ঘোষ তার পিতা, অক্ষয় কুমার ঘোষ ছিলেন একজন সেতার বাদক তিনি পারিবারিকভাবে সেতার বাজানো শেখা শুরু করেন। কিন্তু শৈশবে দুইটি কারণে তিনি বাঁশির প্রতি আকৃষ্ট হন। তাদের পৈতৃক বাসা ছিল কীর্তনখোলা নদীর পাড়ে। কলকাতা নিউ থিয়েটার্সে কাজ করার সময় তিনি সঙ্গীতে সহায়তা করতেন। ১৯৪০ সালে তিনি বোম্বে চলে আসেন সঙ্গীত জীবনের উন্নতির জন্য। ১৯৪০ সালে "স্নেহ বন্ধন" ছবির মাধ্যমে তাঁর স্বতন্ত্র সঙ্গীত পরিচালক হিসাবে অভিষেক ঘটে। এই ছবির দুই জনপ্রিয় গানে "Aabroo Ke Kamaanon Mein" এবং "Sneh Bandhan Mein Bandhe Hue" কণ্ঠ দেন কাহ্ন মাস্তান এবং বিব্বু পান্নালাল ঘোষ যৌথভাবে ওস্তাদ আলী আকবর খান ও পণ্ডিত রবিশঙ্কর -এর সাথে "Aandhiyan" (১৯৫২) সিনেমার নেপথ্যে কাজ করেন। তিনিই প্রথম সাত গর্তের বাঁশির প্রচলন শুরু করেন। "A name synonymous with the flute"। The Hindu। Chennai, India। ১১ অক্টোবর ২০০৫। ২৩ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৬ ডিসেম্বর ২০১৭।  Ray Chowdhury, Tathagata (২৬ জানুয়ারি ২০১৫)। "Bansuri innovator ignored in city"। The Times of India। সংগ্রহের তারিখ ২৭ জানুয়ারি ২০১৫।  "পান্নালাল ঘোষ - Barisalpedia"। www.barisalpedia.net.bd। সংগ্রহের তারিখ ২০২০-০৯-২৬।  Philipson, David (জুন ১৯৯৬)। "The Legacy of Pt. Pannalal Ghosh - Wizard of the Bansuri"। সংগ্রহের তারিখ ২ জানুয়ারি ২০১৩।  Deb, Arunabha (১৭ সেপ্টেম্বর ২০১১)। "A stick full of music"। The Times of India Crest Edition। ১৩ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ২ জানুয়ারি ২০১৩।  ABBI। "From boxing to bansuri: Pt Pannalal Ghosh"। The Kalaparva। ১৬ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২ জানুয়ারি ২০১৩।  Kulkarni, Karkhanis, Vishvas M., Aarti। "A Brief Life Sketch-Pannalal Ghosh"। pannalalghosh.com। ৩ মে ২০১৫ তারিখে মূল থেকে আর্কাইভ করা। সংগ্রহের তারিখ ২৪ জুলাই ২০১৫।  "My First Break: Pandit Ravi Shankar"। The Hindu। Chennai, India। ৭ অক্টোবর ২০১০।  ইন্টারনেট মুভি ডেটাবেজে পান্নালাল ঘোষ (ইংরেজি) The Lecay of Pannalal Ghosh, A Resource page at (The Herb Alpert School of Music at CalArts) PannalalGhosh.info বাংলাপিডিয়ায় পান্নালাল ঘোষ